


Z A P I S N I K
37.  sjednice Vijeća Gradske četvrti Donja Dubrava,
održane 25. lipnja 2020.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Antun Bačić - potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić i Ivan Trstenjak.
Nenazočna članica Vijeća: Mira Božić
Nazočni pozvani gost: Milan Perković, načelnik III. Policijske postaje Dubrava 
Nazočni članovi VMO: Mladen Šafranić – predsjednik VMO Donja Dubrava, Željko Đuretec – predsjednik VMO „30. svibnja 1990.“, Branka Budimir – predsjednica VMO Čulinec, Davorin Dokolenić – predsjednik VMO Resnički gaj, Niko Katavić – predsjednik VMO Trnava,  Asmirka Belošević – članica VMO Novi Retkovec i Slobodan Krek – član VMO Stari Retkovec. 
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, 
Snježana Pehar – stručni referent za rad tijela mjesne samouprave
i  Silvestar Smrekar – stručni  referent za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava. O tijeku sjednice vodi se video zapis.
Predsjednik pozdravlja sve prisutne te utvrđuje da je nazočno 14 članova Vijeća te ono može pravovaljano odlučivati. 
Predsjednik otvara 37. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 36. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže dopunu dnevnog reda točkama 2., 5., 6., 11. i 12. za koje su materijale primili prije početka sjednice. Pita članove Vijeća imaju li još kakvih prijedloga za dopunu dnevnog reda. Budući da drugih prijedloga nije bilo, nakon provedenog glasovanja predsjednik utvrđuje da je prijedlog dopune jednoglasno prihvaćen te da je jednoglasno usvojen

DNEVNI  RED:

1. Izvješće III. Policijske postaje Zagreb o stanju sigurnosti na području Gradske četvrti Donja Dubrava i aktivnosti u cilju sigurnog i nesmetanog odvijanja „Turističke sezone 2020.“
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2020.
3. Prijedlog zaključka o prihvaćanju Izvješća o izvršenju programa i planova održavanja
komunalne infrastrukture u gradskim četvrtima i mjesnim odborima Grada Zagreba u 2019.
4. Izrada projektne dokumentacije za održavanje prometnica u IV. Trnavi – donošenje zaključka
5. Prijedlog zaključka o prijedlogu projektiranja i gradnje spoja ulice IV. Trnava 150d s Ulicom Vladimira Fekeže
6. Prijedlog zaključka o prijedlogu preimenovanja novog dijela Čulinečke ceste
7. Prijedlog zaključka o prijedlogu otkupa preostalog dijela k.č.br. 8338/1 k.o. Dubrava za parkiralište željezničke postaje Sesvetska Sopnica 
8. Prijedlog zaključka o davanju mišljenja o zahtjevu za kupoprodajom suvlasničkog dijela nekretnine upisane u z.k.ul.br. 3468 k.o. Granešina 
9. Prijedlog zaključka o davanju mišljenja o zahtjevu za zakup neizgrađenog građevinskog zemljišta oznake dio k.č.br. 8125 k.o. Dubrava
10. Prijedlog zaključka o odobrenju korištenja sredstava s pozicije „ostali nespomenuti rashodi poslovanja“ za potrebe Narodnog sveučilišta Dubrava (program Škole crtanog filma „Dubrava“)
11. Prijedlog zaključka o odobrenju korištenja sredstava s pozicije „ostali nespomenuti rashodi poslovanja“ za potrebe sudjelovanja Vijeća u organizaciji manifestacije Dani Dubrave 2020. (ponuda Vivatip d.o.o.)
12. Prijedlog zaključka o odobrenju korištenja sredstava s pozicije „ostali nespomenuti rashodi poslovanja“ za potrebe sudjelovanja Vijeća u organizaciji manifestacije Dani Dubrave 2020. (ponuda Dika Štik d.o.o.)
13. Prijedlozi zaključaka o korištenju sredstava – za potrebe održavanja Futsal turnira „Sv. Mihael“ – Dubrava:
a) nabava sportskih trofeja i medalja (Trofeji j.d.o.o.)
b) nabava semafora Pointer (LVM group d.o.o.)
c) nabava futsal lopti (Sign in d.o.o.)
d) nabava majica i hlačica (Aguila d.o.o.)
e) nabava markera (Sport experto d.o.o.)
14. Prijedlog zaključka o davanju mišljenja o prijedlogu za novom regulacijom prometa na području Mjesnog odbora Novi Retkovec
15. Pitanja, prijedlozi i obavijesti


Ad 1 - Izvješće III. Policijske postaje Zagreb o stanju sigurnosti na području Gradske četvrti Donja Dubrava i aktivnosti u cilju sigurnog i nesmetanog odvijanja „Turističke sezone 2020.“
Predsjednik zahvaljuje načelniku III. Policijske postaje Dubrava na dolasku i daje mu riječ.
M. Perković izvještava članove Vijeća o stanju sigurnosti na području Gradske četvrti, odnosno o broju kaznenih djela, narušavanju javnog reda i mira, prekršajima iz područja nasilja u obitelji, broju prometnih nesreća i iznosi podatke za prvih pet mjeseci ove godine i usporedbu sa 2019. godinom. Utvrđuje da je općenito stanje sigurnosti na području Donje Dubrave zadovoljavajuće.
H. Hanžek napominje da se već tri godine traži postavljanje kamera za brzinu u ul. Dubrava koja je postala trkalište obijesnih vozača i stoga vrlo opasna za sve sudionike u prometu.
M. Perković ističe da je to primarni zadatak prometne policije, ali da oni kao temeljna policija poduzimaju što je moguće. Smatra da nije jedino rješenje postavljanje kamera. Osobno je pisanim putem tražio očitovanje nadležne Službe za sigurnost cestovnog prometa u Prometnoj policiji, ali nije dobio odgovor. Napominje da će opetovano uputiti zahtjev za što većim angažiranjem prometne policije u ul. Dubrava i po dobivenom odgovoru obavijestiti predsjednika Vijeća. 
H. Hanžek upozorava i na problem skretanja na parkiralište u Kapucinskoj ulici, uz ul. Dubrava. Svakodnevno se stvara gužva na ul. Dubrava i vozila stoje na prometnoj traci jer se zbog vozila koja skreću na parking ne može ući u Kapucinsku ulicu. Nažalost, ni Grad ni policija ne poduzimaju ništa u vezi traženja Vijeća za postavu stupića.
Predsjednik napominje da Vijeće već nekoliko godina traži kamere u Vinodolskoj i stupiće u Kapucinskoj ulici. Dva puta je bio sastanak s predstavnicima komunalnog redarstva, ali ništa nisu riješili.
M. Perković napominje da će za kamere ponovno tražiti da se izvrši komisijski očevid od strane nadležne Službe prometne policije, iako primarno nisu zaduženi za promet.
D. Šereg upozorava na problem onemogućenog i vrlo opasnog kretanja za pješake u pješačkoj zoni od Područnog ureda u smjeru zapada gdje se nalaze mnogobrojni kafići, apoteka, trgovine, banke. Tu se kreće puno ljudi i njihova je sigurnost je ugrožena zbog jurnjave biciklima. Biciklisti jure velikom brzinom i tu je jako opasno jer ljudi šeću, sjede u kafićima, majke šeću s djecom u kolicima i moraju se sklanjati jurećim biciklistima. Smatra da bi takve stvari trebalo kažnjavati.
M. Cetinja napominje da bi trebalo razmišljati o biciklističkim stazama na području Dubrave jer bi kažnjavanje bilo privremeno rješenje.
M. Perković zahvaljuje na ukazanim problemima u svezi kojih će poduzeti potrebne radnje u svom djelokrugu. U svezi turističke sezone ističe da se do sada slalo ljude iz Policijske postaje na ispomoć na Jadransku obalu, ali za sada, nema potrebe jer je manje turista zbog Covid-a.
Predsjednik zahvaljuje M. Perkoviću na dolasku.


Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2020.
Predsjednik obrazlaže izmjene PKA u 2020. Otvara raspravu.
Bez rasprave, Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2020.
(Tekst Plana priložen je ovom zapisniku i njegov je sastavni dio)

Ad 3 - Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019. 
Predsjednik otvara raspravu. Bez rasprave, Vijeće jednoglasno donosi
Z A K LJ U Č A K
o prihvaćanju Izvješća o izvršenju programa i 
planova održavanja komunalne infrastrukture u 
gradskim četvrtima i mjesnim odborima Grada Zagreba u 2019.

	1. Vijeće Gradske četvrti Donja Dubrava razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Donja Dubrava u 2019. te na planove malih komunalnih akcija mjesnih odbora na području Gradske četvrti za 2019. 
	3. Ovaj će se zaključak uputiti Gradskom uredu za mjesnu samoupravu na daljnje postupanje.

Ad 4 - Izrada projektne dokumentacije za održavanje prometnica u IV. Trnavi – donošenje zaključka
Predsjednik napominje da je Mjesni odbor Trnava zatražio da se izvrši rekonstrukcija prometnica u IV. Trnavi, sukladno Zaključku koji su donijeli na sjednici od 18. lipnja 2020., a koji je članovima Vijeća dostavljen neposredno prije sjednice. Otvara raspravu.
D. Šereg ističe kako je dobila informaciju od građana koji tamo žive da je problem što imaju premalo slivnika pa se voda zadržava.
Predsjednik ističe kako se krenulo u realizaciju ulaza u IV. Trnavu  koji je bio vrlo uzak, a sada je proširen na 10m. Tamo nitko od starosjedioca nije gradio. Doseljeni stanovnici prije 20-ak godina počeli su graditi svoje objekte. Kanalizacija je tamo napravljena, ali se slivne vode nije smjelo spojiti na tu kanalizaciju pa je dolazilo do povrata fekalija. Međutim, nakon izgradnje novog kolektora problem je riješen i više nema povrata fekalija. U prvom odvojku je napravljeno 6 slivnika, a u 2. samo 2 jer je jedan građanin zabetonirao tamo gdje nije smio. Sada predlažemo da se ide u rekonstrukciju, odnosno projektiranje pa će projektanti utvrditi hoće li se moći napraviti nogostup i slivnici po cijeloj dužini prometnica ili će ići samo kanalice.
Otvara raspravu. Bez rasprave, Vijeće jednoglasno donosi
Z A K LJ U Č A K
o prijedlogu za izradu projektne dokumentacije izvanrednog održavanja
prometnica IV. Trnava, Ulica Dubravka Jurkovića, Ulica Bertislava Bilanovića, 
odvojak Trnava IV. k.br. 17-49, odvojak Trnava IV. k.br.  57-79, odvojak Trnava IV.
k.br. 102-130 i odvojak Trnava IV. k.br. 136-166

1. Vijeće podržava prijedlog Vijeća Mjesnog odbora Trnava za izradu projektne dokumentacije izvanrednog održavanja, sukladno Pravilniku o jednostavnim i drugim građevinama i radovima, za sljedeće ulice:
· IV. Trnava
· Ulica Dubravka Jurkovića
· Ulica Bertislava Bilanovića 
· odvojak Trnava IV. k.br. 17-49
· odvojak TrnavaIV. k.br. 57-79
· odvojak Trnava IV. k.br. 102-130
· odvojak Trnava IV. k.br. 136-166
2. Ovaj zaključak dostavlja se Gradskom uredu za mjesnu samoupravu na daljnje postupanje.


Ad 5 - Prijedlog zaključka o prijedlogu projektiranja i gradnje spoja ulice IV. Trnava 150d s Ulicom Vladimira Fekeže
Predsjednik ističe da je bila dozvoljena gradnja jednog tako velikog urbaniziranog naselja bez adekvatnih prometnih rješenja što sada dovodi do prometnih problema u naselju koje treba što prije riješiti. U IV. Trnavi je što se tiče komunalne infrastrukture kompletno riješeno, a sada bi se išlo korak dalje, ka rješavanju prometnih problema. Mjesni odbor Trnava se očitovao o tome na način da predlaže spajanje ulice IV. Trnava s Ul. V.Fekeže. Otvara raspravu. Bez rasprave, Vijeće jednoglasno donosi



Z A K LJ U Č A K
o prijedlogu projektiranja i gradnje spoja
ulice IV. Trnava 150d s Ulicom Vladimira Fekeže

1. Temeljem Zaključka Vijeća Mjesnog odbora Trnava, predlaže se, zbog bolje prometne povezanosti stanovnika IV. Trnave s ostatkom naselja, projektiranje i izgradnja spoja ulice IV. Trnava 150d s Ulicom Vladimira Fekeže.
2. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 6 - Prijedlog zaključka o prijedlogu preimenovanja novog dijela Čulinečke ceste
Predsjednik podsjeća da su do sada bila dva prijedloga za preimenovanje tog dijela Čulinečke ceste, međutim niti jedan nije prihvaćen. Odbor za imenovanje naselja, ulica i trgova nije odobrio zadnje prijedlog preimenovanja uz obrazloženje da već postoji trg s imenom 145. brigade u Gradskoj četvrti Gornja Dubrava. Stoga je dogovoreno s predstavnicima Udruge 145. brigade da se predloži preimenovanje u „Ulica 2. gardijske brigade Gromovi“, sukladno prijedlogu Udruge ratnih veterana 2. gardijske brigade Gromovi. Otvara raspravu. Bez rasprave, Vijeće jednoglasno donosi
Z A K LJ U Č A K
o prijedlogu preimenovanja novog dijela Čulinečke ceste

1. Stavlja se izvan snage Zaključak o prijedlogu preimenovanja novog dijela Čulinečke  ceste KLASA:026-02/20-01/142; URBROJ: 251-06-11-4-20-20. usvojen na 36. sjednici, 28. svibnja 2020.
2. Budući da je ukazano na problem koji je uočen na kartama i navigaciji  jer postoje paralelne ulice istog naziva što uvelike stvara problem  stanovnicima naselja i ostalim građanima. Stoga Vijeće predlaže da se novi dio Čulinečke ceste preimenuje, od semafora na spoju Ulice platana i Čulinečke ceste do spoja I.Čulinca, Čulinečke ceste i Ulice badema  u „Ulica 2. gardijske brigade Gromovi“.
3. Ovaj zaključak dostavlja se Gradskoj skupštini, Odboru za imenovanje naselja, ulica i trgova.

Ad 7 - Prijedlog zaključka o prijedlogu otkupa preostalog dijela k.č.br. 8338/1 k.o. Dubrava za parkiralište željezničke postaje Sesvetska Sopnica 
Predsjednik pojašnjava Prijedlog zaključka i otvara raspravu. Bez rasprave, Vijeće jednoglasno donosi
Z A K LJ U Č A K
o prijedlogu otkupa preostalog dijela k.č.br. 8338/1
k.o. Dubrava za parkiralište željezničke postaje Sesvetska Sopnica

1. Razmotren je prijedlog stranke Gorana Sporiša i rješenje o izvlaštenju Gradskog ureda za imovinsko-pravne poslove i imovinu Grada Klasa: UP/I-943-04/16-04/9, Urbroj: 251-14-11-6/04-17-13 od 6. travnja 2017. Utvrđuje se da je suvlasnik Goran Sporiš u ime suvlasnika preostalog dijela čestice k.č.br. 8338/1 k.o. Dubrava izrazio namjeru prodaje iste Gradu Zagrebu u svrhu uređenja parkirališta uz buduću željezničku postaju nakon što im je dio predmetne čestice izvlašten u ime Republike Hrvatske u svrhu izgradnje željezničke postaje Sesvetska Sopnica.
1. Vijeće predlaže žurno uvrštenje otkupa preostalog dijela k.č.br. 8338/1 k.o. Dubrava, upisano u z.k.č. 3047/8, z.k.ul. br. 108532 k.o. Resnik u Program građenja komunalne infrastrukture na području Grada Zagreba u 2020. te pokretanje sve potrebne procedure za otkup predmetne čestice i za uređivanje iste za buduće parkiralište uz željezničku postaju Sesvetska Sopnica koja je u izgradnji. 
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet i Gradskom uredu za imovinsko pravne poslove na daljnje postupanje.           


Ad 8 - Prijedlog zaključka o davanju mišljenja o zahtjevu za kupoprodajom suvlasničkog dijela nekretnine upisane u z.k.ul.br. 3468 k.o. Granešina 
Predsjednik otvara raspravu uz napomenu da je ¾ privatno vlasništvo, a mali dio vlasništvo Grada Zagreba. Vijeće MO „Ivan Mažuranić“ dalo je pozitivno mišljenje. Bez rasprave, Vijeće većinom glasova uz 13 „za“ i 1 „suzdržan“ glas donosi

    Z A K L J U Č A K
                              o davanju mišljenja o zahtjevu za kupoprodajom suvlasničkog
                                 dijela nekretnine upisane u z.k.ul.br. 3468 k.o. Granešina

1. Razmotren je dopis Gradskog ureda za upravljanje imovinom Grada  kojim se traži mišljenje o zahtjevu za kupoprodajom 9/12 suvlasničkog dijela Grada Zagreba na nekretnini upisanoj u z.k.ul.br. 3468 k.o. Granešina, označenoj kao z.k.č.br. 3039/57 „obiteljska kuća u Legradskoj ulici broj 4 i dvorište – jedinstveni stambeni objekt sagrađen na k.č.br. 3039/57 i 3039/58“ površine 88 čhv i z.k.č.br. 3039/58 “obiteljska kuća u Legradskoj ulici broj 4 i dvorište - jedinstveni stambeni objekt sagrađen na k.č.br. 3039/57 i 3039/58“, površine 95 čhv, odnosno ukupne površine nekretnine 183 čhv.
1. Vijeće, sukladno prethodno usvojenom mišljenju Vijeća Mjesnog odbora „Ivan Mažuranić“, utvrđuje da na predmetnoj nekretnini ne postoji javni ni strategijski interes te  nema potreba za istom  i stoga se ne protivi kupoprodaji na zakonom propisan način.
1. Ovaj Zaključak dostavlja se Gradskom uredu za upravljanje imovinom Grada na daljnje postupanje.


Ad 9 - Prijedlog zaključka o davanju mišljenja o zahtjevu za zakup neizgrađenog građevinskog zemljišta oznake dio k.č.br. 8125 k.o. Dubrava
Predsjednik obrazlaže Prijedlog zaključka i otvara raspravu uz napomenu da je Vijeće Mjesnog odbora Novi Retkovec dalo pozitivno mišljenje. Bez rasprave, Vijeće većinom glasova uz 13 „za“ i 1 „suzdržan“ glas donosi

   Z A K L J U Č A K
 o davanju mišljenja o zahtjevu za zakup neizgrađenog građevinskog
zemljišta oznake dio k.č.br. 8125/1 k.o. Dubrava
 
1. Razmotren je dopis Gradskog ureda za upravljanje imovinom Grada  kojim se traži očitovanje Vijeća o zahtjevu Franje Sliška iz Zagreba, Cazinski odvojak 4, za zakup neizgrađenog građevinskog zemljišta oznake dio k.č.br. 8125/1 k.o. Dubrava za namjenu parkirališnog prostora.
2. Utvrđuje se da Vijeće Gradske četvrti nema potrebe za predmetnim zemljištem te je, sukladno prethodno utvrđenom mišljenju Vijeća Mjesnog odbora Novi Retkovec, suglasno s davanjem istog u zakup.
3.     Ovaj Zaključak dostavlja se Gradskom uredu za upravljanje imovinom Grada.


Ad 10 - Prijedlog zaključka o odobrenju korištenja sredstava s pozicije „ostali nespomenuti rashodi poslovanja“ za potrebe Narodnog sveučilišta Dubrava (program Škole crtanog filma „Dubrava“)
Predsjednik otvara raspravu. Bez rasprave, Vijeće većinom glasova uz 13 „za“ i 1 glasom „protiv“ donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.750,00 kn za nabavu T-shirt majica  za potrebe programa Škole crtanog filma „Dubrava“ Narodnog sveučilišta Dubrava.
Sredstva će biti uplaćena u korist Trgooprema d.o.o., 10040 Zagreb, Gradina 8, sukladno ponudi broj 51 od 8. lipnja 2020. godine.
1. Ovaj se Zaključak dostavlja Gradskom uredu za mjesnu samoupravu na postupanje.


Ad 11 - Prijedlog zaključka o odobrenju korištenja sredstava s pozicije „ostali nespomenuti rashodi poslovanja“ za potrebe sudjelovanja Vijeća u organizaciji manifestacije Dani Dubrave 2020. (ponuda Vivatip d.o.o.)
Predsjednik  otvara raspravu. Bez rasprave, Vijeće većinom glasova uz 12 „za“, 1 „suzdržan“ i 1 glas „protiv“ donosi

Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.356,40 kn za nabavu pehara i medalja  za potrebe sudjelovanja Vijeća u organizaciji manifestacije Dani Dubrave 2020.
Sredstva će biti uplaćena u korist Vivatip d.o.o., 10360 Sesvete, Ninska 24, sukladno ponudi broj 947 od 19. lipnja 2020. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Ad 12 - Prijedlog zaključka o odobrenju korištenja sredstava s pozicije „ostali nespomenuti rashodi poslovanja“ za potrebe sudjelovanja Vijeća u organizaciji manifestacije Dani Dubrave 2020. (ponuda Dika Štik d.o.o.)
Predsjednik otvara raspravu. Bez rasprave, Vijeće većinom glasova uz 13 „za“ i 1 glasom „protiv“ donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.875,00 kn za nabavu reflektirajućih prsluka sa logotipom za potrebe sudjelovanja Vijeća u organizaciji manifestacije Dani Dubrave 2020.
Sredstva će biti uplaćena u korist Dika Štik d.o.o., 40315 Mursko Središće, Vratišinec, Brodec 6, sukladno ponudi broj 2000180 od 16. lipnja 2020. godine.
2. Ovaj se Zaključak dostavlja Gradskom uredu za mjesnu samoupravu na postupanje.



Ad 13 - Prijedlozi zaključaka o korištenju sredstava – za potrebe održavanja Futsal turnira „Sv. Mihael“ – Dubrava:
a) nabava sportskih trofeja i medalja (Trofeji j.d.o.o.)
Predsjednik otvara raspravu.
N. Horvatić smatra da je neprikladno tražiti financiranje ako organizator ne osigura bar polovicu sredstava. Nije vidljivo koliki je udio organizatora. 
Vijeće većinom glasova uz 13 „za“ i 1 glasom „protiv“ donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 1.553,71 kn za nabavu sportskih trofeja i medalja za potrebe sudjelovanja Vijeća u organizaciji 1. Futsal turnira „Sv. Mihael“ – Dubrava.
Sredstva će biti uplaćena u korist Trofeji j.d.o.o., Osijek, Savska ulica 20, sukladno ponudi broj 38 od 17. lipnja 2020. godine.
2. Ovaj se Zaključak dostavlja Gradskom uredu za mjesnu samoupravu na postupanje.

b) nabava semafora Pointer (LVM group d.o.o.)
Predsjednik otvara raspravu. Vijeće većinom glasova uz 13 „za“ i 1 glasom „protiv“ donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 199,00 kn za nabavu semafora Pointer za potrebe sudjelovanja Vijeća u organizaciji 1. Futsal turnira „Sv. Mihael“ – Dubrava.
Sredstva će biti uplaćena u korist LVM GROUP d.o.o., Zagreb-Hrašće Turopoljsko, Antuna Arbanasa 40, sukladno ponudi broj 230 od 17. lipnja 2020. godine.
2. Ovaj se Zaključak dostavlja Gradskom uredu za mjesnu samoupravu na postupanje.

c) nabava futsal lopti (Sign in d.o.o.)
Predsjednik otvara raspravu. Vijeće većinom glasova uz 13 „za“ i 1 glasom „protiv“ donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 1.186,00 kn za nabavu futsal lopti za potrebe sudjelovanja Vijeća u organizaciji 1. Futsal turnira „Sv. Mihael“ – Dubrava.
Sredstva će biti uplaćena u korist Sign in d.o.o., Osijek, Ulica javora 13, sukladno ponudi broj P14-02-1 od 17. lipnja 2020. godine.
2. Ovaj se Zaključak dostavlja Gradskom uredu za mjesnu samoupravu na postupanje.


d) nabava majica i hlačica (Aguila d.o.o.)
Predsjednik otvara raspravu. Vijeće većinom glasova uz 13 „za“ i 1 glasom „protiv“ donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 3.000,00 kn za nabavu majica i hlačica  za potrebe sudjelovanja Vijeća u organizaciji 1. Futsal turnira „Sv. Mihael“ – Dubrava.
Sredstva će biti uplaćena u korist Aguila d.o.o., Sesvete, P. Lončara 26, sukladno ponudi broj 206/2020 od 16. lipnja 2020. godine.
2. Ovaj se Zaključak dostavlja Gradskom uredu za mjesnu samoupravu na postupanje.

e) nabava markera (Sport experto d.o.o.)
Predsjednik otvara raspravu. Vijeće većinom glasova uz 13 „za“ i 1 glasom „protiv“ donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 240,00 kn za nabavu markera (Zeus Promo)  za potrebe sudjelovanja Vijeća u organizaciji 1. Futsal turnira „Sv. Mihael“ – Dubrava.
Sredstva će biti uplaćena u korist Sport Experto d.o.o., Zagreb, Ljudevita Gaja 17, sukladno ponudi broj 270 od 16. lipnja 2020. godine.
2. Ovaj se Zaključak dostavlja Gradskom uredu za mjesnu samoupravu na postupanje.


Ad 14 - Prijedlog zaključka o davanju mišljenja o prijedlogu za novom regulacijom prometa na području Mjesnog odbora Novi Retkovec
Predsjednik otvara raspravu o prijedlogu Vijeća Mjesnog odbora Novi Retkovec. Bez rasprave, Vijeće jednoglasno donosi
 
   Z A K L J U Č A K
 o davanju mišljenja o prijedlogu za novom regulacijom 
prometa na području Mjesnog odbora Novi Retkovec
 
1. Razmotren je Zaključak o prijedlogu za novom regulacijom prometa na području MO Novi Retkovec, donesen na 35. sjednici Vijeća Mjesnog odbora Novi Retkovec, 22. svibnja 2020.
2. Nova regulacija prometa na području cijelog Mjesnog odbora iziskivala bi značajna financijska sredstva za izradu Prometne studije te se stoga Vijeće Mjesnog odbora upućuje da odredi ulice u kojima je potrebna drukčija regulacija prometa uz prethodno anketiranje svih građana u tim ulicama.
3.     Ovaj Zaključak dostavlja se Vijeću Mjesnog odbora Novi Retkovec na znanje.

Ad 15 - Pitanja, prijedlozi i obavijesti
Predsjednik izvješćuje članove Vijeća da se sljedeći tjedan završavaju radovi na proširenju ulaza u IV. Trnavu, pa je time Trnava gotovo riješena, zatim da je u završnoj fazi gradnja sportskog centra u I. Štefanovečkom zavoju, a projektiranje sportskog centra u Sopničkoj je u tijeku.
H. Hanžek pita hoće li dječji vrtići u Kapucinskoj i Berečkoj biti gotovi s obnovom nakon potresa do 1. rujna.
Predsjednik odgovara da se još nije krenulo u aktivnosti jer je potrebno osigurati sredstva, a obnova je u nadležnosti Gradskog ureda za obrazovanje.
Budući da više nije bilo pitanja i prijedloga, predsjednik zaključuje sjednicu u 17,45 sati. 


KLASA: 026-02/20-001/162				
URBROJ: 251-06-11-4-20-2
Zagreb, 25. lipnja 2020.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing.

